OzLabs/hebrew-wiki-articles huggingface dataset:
קרחון האמונד

קרחון האמונד או קרחון ג'ון הייז האמונד (באנגלית: Hammond Glacier או John Hays Hammond Glacier) הוא קרחון בהרי היינס, ברכסי פורד, בארץ מרי בירד, שבאנטארקטיקה.

הקרחון ממוקם בצד הצפון-מזרחי של הרי היינס.

אורכו של הקרחון 74 קילומטרים.

הקרחון נשפך אל מדף הקרח סלצברגר המכסה את מפרץ סלצברגר.

== היסטוריה ==
=== גילוי ומיפוי הקרחון ===

הקרחון התגלה בשנת 1934 על ידי משלחת בירד לחקר אנטארקטיקה, בראשותו של ריצ'רד בירד. 

=== מקור השם ===

בירד נתן לקרחון את שמו.

בירד קרא לקרחון על שמו של ג'ון הייז האמונד, מהנדס כרייה אמריקאי, ונדבן, אשר נתן חסות למשלחתו של בירד.

== לקריאה נוספת ==

<div class="mw-content-ltr">• Wilson, Douglas & Luyendyk, Bruce & Sorlien, Christopher & Stone, J.. (2001), [https://www.researchgate.net/publication/252414433_Geophysical_Observations_Supporting_Significant_Variation_in_ice_Thickness_of_Western_Marie_Byrd_Land_Antarctica Geophysical Observations Supporting Significant Variation in ice Thickness of Western Marie Byrd Land, Antarctica], AGU Fall Meeting Abstracts</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:6294 קרחון האמונד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126145 קרחון האמונד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5937&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון האמונד] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/hammond_glacier מחשבון מרחקים - המרחק מקרחון האמונד לאתרים סמוכים]
* [https://geographic.org/geographic_names/antname.php?uni=6294&fid=antgeo_110 תצלום לוויין של אזור קרחון האמונד]
* [https://mapcarta.com/25621798 מפת אזור קרחון האמונד]

== הערות שוליים ==

האמונד
האמונד
הר דרלינג (אנטארקטיקה)

הר דרלינג או הר דארלינג (באנגלית: Mount Darling) הוא פסגה בהרי אלגייני, ברכסי פורד, בארץ מרי בירד, שבאנטארקטיקה.

הר דרלינג הוא הפסגה הגבוהה ביותר בהרי אלגייני.

ההר ממוקם 2 קילומטרים ממערב להר סווארטלי.

== היסטוריה ==
=== גילוי ומיפוי ההר ===

ההר התגלה מהאוויר בטיסות שיצאו מבסיס וסט (West Base), של השירות האנטארקטי של ארצות הברית, בשנת 1940.

=== מקור השם ===

ההר נקרא על שמו של פרופסור צ'סטר א. דרליג (Chester A. Darling), ממכללת אלגייני, שבעיר מידוויל, במדינת פנסילבניה, שבארצות הברית.

== לקריאה נוספת ==

<div class="mw-content-ltr">• John O. Stone, Gregory A. Balco, David E. Sugden, Marc W. Caffee, Louis C. Sass III, Seth G. Cowdery, Christine Siddoway, [http://citeseerx.ist.psu.edu/viewdoc/download;jsessionid=FFFE215B102B421BBD64BBA82D11F5ED?doi=10.1.1.457.1891&rep=rep1&type=pdf Holocene Deglaciation of Marie Byrd Land, West Antarctica], www.sciencemag.org SCIENCE VOL 299 3 JANUARY 2003</div>

<div class="mw-content-ltr">• Peter G. Knight, [https://books.google.co.il/books?id=NeLrgtkrt_YC&pg=PA223&lpg=PA223&dq=%22Mount+Darling%22+Antarctica&source=bl&ots=Rp2fQDetlp&sig=ACfU3U2qQ24Ie6zHU4RthLblTaJXqPyVYQ&hl=en&sa=X&ved=2ahUKEwizn5GlpefsAhWzoVwKHRUyCho4ChDoATASegQICRAC#v=onepage&q=%22Mount%20Darling%22%20Antarctica&f=false EGlacier Science and Environmental Change], P 223</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:3518 הר דרלינג] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124103 הר דרלינג] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3333&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר דרלינג] באתר הגאזט האנטארקטי המשווה SCAR של ממשלת אוסטרליה

== הערות שוליים ==

דרלינג
דרלינג
הר סווארטלי

הר סווארטלי (באנגלית: Mount Swartley) הוא פסגה בהרי אלגייני, ברכסי פורד, בארץ מרי בירד, שבאנטארקטיקה.

ההר ממוקם 2 קילומטרים ממזרח להר דרלינג.

גובהו של הר סווארטלי 998 מטרים מעל פני הים; והוא ההר ה-4,124 בגובהו באנטארקטיקה.

== היסטוריה ==
=== גילוי ומיפוי ההר ===

ההר התגלה מהאוויר בטיסות שיצאו מבסיס וסט (West Base), של השירות האנטארקטי של ארצות הברית, בין השנים 1939–1941.

=== מקור השם ===

ההר נקרא על שמו של פרופסור סטנלי סווארטלי (Stanley Swartley), ממכללת אלגייני, שבעיר מידוויל, במדינת פנסילבניה, שבארצות הברית.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14904 הר סווארטלי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132405 הר סווארטלי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14323&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר סוואטרלי] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25598396 מפת אזור הר סווארטלי]

== הערות שוליים ==

סווארטלי
סווארטלי
Closure (אלבום של וינונה אואק)

Closure (בעברית: סגירת מעגל) הוא המיני-אלבום השני של הזמרת-יוצרת השוודית וינונה אואק. המיני-אלבום יצא לאור ב-10 בינואר 2020, על ידי חברות התקליטים אטלנטיק רקורדס וניאון גולד רקורדס. מתוך המיני-אלבום יצאו שלושה סינגלים.

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בינואר 2020
|תקליטור • הורדה דיגיטלית • סטרימינג
|אטלנטיק • ניאון גולד
|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומים מ-2020
קטגוריה:מיני-אלבומי חברת אטלנטיק רקורדס
יהודה קצין

הרב יהודה בן הרב יום טוב קצין נולד בשנת ה'תס"ח (1708) בעיר חלב שבסוריה (ארם צובא). עמד בראש בית דין בעיר.

==ביוגרפיה==
הרב היה תלמידו של חכם יוסף עבאדי. לרב היו שני בנים, הראשון הוא הרב בכור שנולד בשנת ה'תק"ו (1746) והשני הרב אליהו בשנת ה'תקי"ח (1758) ואף הם שימשו כדיינים.

הרב יהודה קצין ביקר בארץ ישראל ושהה בירושלים ובצפת כחמש שנים. הרב נפטר ב-י' בחשון ה'תקמ"ד בגיל 76. בפטירתו הספידו אותו גדולי הרבנים בדורו, ביניהם הרב יצחק עטייה ותלמידו ישעיה עטייה.

==ספריו==
* רועי ישראל - חידושים על הרמב"ם
* מחנה יהודה - שאלות ותשובות
* וזאת ליהודה - דרושים וחידושים על התורה

==קישורים חיצוניים==
* 
* 

קטגוריה:רבני ארם צובא
קטגוריה:מחברי ספרי שו"ת
קטגוריה:פרשני הרמב"ם
קטגוריה:רבנים ספרדיים
קטגוריה:ילידי 1708
קטגוריה:נפטרים ב-1783
She (אלבום של וינונה אואק)

She (בעברית: היא) הוא המיני-אלבום השלישי של הזמרת-יוצרת השוודית וינונה אואק. המיני-אלבום יצא לאור ב-23 באוקטובר 2020, על ידי חברות התקליטים אטלנטיק רקורדס. מתוך המיני-אלבום יצאו שני הסינגלים: "With Myself" ו-"Piano in the Sky".

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|23 באוקטובר 2020
|תקליטור • הורדה דיגיטלית • סטרימינג
|אטלנטיק
|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומים מ-2020
קטגוריה:מיני-אלבומי חברת אטלנטיק רקורדס
הרוח האדומה (סרט)

הרוח האדומה (ברוסית: Красный призрак) הוא סרט דרמה היסטורי רוסי מאת אנדריי בוגאטירב.<ref>[http://portal-kultura.ru/articles/cinema/225687-anons-2019/ Анонс-2019]</ref><ref>[http://portal-kultura.ru/articles/summer-film-academy/216262-ne-perevelis-eshche-bogatyrevy-/ Не перевелись ещё Богатыревы…]</ref><ref>[http://ria56.ru/posts/avangard-retrospektiva-premery-organizatory-raskryli-sekrety-kinofestivalya-vostok-zapad.htm АВАНГАРД, РЕТРОСПЕКТИВА, ПРЕМЬЕРЫ: ОРГАНИЗАТОРЫ РАСКРЫЛИ СЕКРЕТЫ КИНОФЕСТИВАЛЯ «ВОСТОК-ЗАПАД»]</ref> יציאתו של הסרט נדחתה מספר פעמים (מ-9 במאי ל-3 בדצמבר 2019) אך נדחה שוב לשנת 2020, אך בשל מגפת הקורונה ברוסיה נדחה שוב פעם.<ref></ref><ref></ref> הסרט הוצג בפסטיבל בספטמבר 2020 לקראת צאתו לאקרנים ביוני 2021 ונמכר להפצה במאה מדינות לפחות.
== עלילה ==
30 בדצמבר 1941. ביציאה מהכיתור ליד הכפר ויאזמה, יחידה קטנה של חיילים סובייטים נכנסת לקרב לא שוויוני עם יחידה מיוחדת של הוורמאכט. כל חייל בצבא האדום מוכן להקריב את חייו למען הגנת המולדת. וביניהם היה גם חצי איש, חצי רוח רפאים, שהטיל אימה על הגרמנים בפחד. כמעט איש לא ראה אותו, אך הגופות שהוא משאיר אחריו תמיד מורגשות מאוד. במהלך המלחמה, כולם הכירו אותו בכינוי "הרוח האדומה" ואגדות נוצרו עליו משני צידי המתרס.<ref>[https://www.kinoafisha.info/movies/8355173/ Красный призрак, 2019]</ref>
== שחקנים ודמויות ==

== הפקה ==

העבודה על הסרט נמשכה ארבע שנים.

==קישורים חיצוניים==

== הערות שוליים ==

קטגוריה:מלחמת העולם השנייה בתרבות
קטגוריה:סרטי 2021
קטגוריה:סרטי דרמה היסטורית
קטגוריה:סרטי דרמה רוסיים
קטגוריה:סרטי מלחמה רוסיים
קטגוריה:סרטי פעולה רוסיים
קטגוריה:סרטים ברוסית
Pi-hole

Pi-hole הוא יישום לינוקס המאפשר שימוש במערכת הלינוקס כשרת DNS, או כשרת DHCP, ברשת המקומית. הוא מיועד לשימוש במערכות משובצות מחשב המריצות לינוקס כגון Raspberry Pi, אך ניתן להשתמש בו גם במכשירים אחרים המריצים לינוקס, כולל ביישומי ענן<ref></ref>. ל-Pi-hole יתרונות רבים של פרטיות שנמנעים בעת שימוש בשרת DNS חיצוני הנתון למעקב הספקית החיצונית ובעזרתו ניתן אף לחסום פרסומות ברמת הרשת<ref></ref>.

== רקע ==
פרויקט Pi-hole נוצר בשנת 2014 על ידי ג'ייקוב סלמלה כחלופת קוד פתוח ל-AdTrap. Pi-hole עושה שימוש בטכנולוגיות dnsmasq ,lighttpd ,cURL, FTLDNS, PHP ובמרכז השליטה AdminLTE<ref></ref> כדי לחסום בקשות DNS לתחומי מעקב, פרסום או תחומים זדוניים ידועים. היישום משמש כשרת DNS עבור רשת מקומית (מחליף כל שרת DNS קיים שמספקים ספקים אחרים), עם יכולת לחסום פרסומות ואתרים מפוקפקים. PI-hole מחזיק רשימות של דומיינים פרסומיים (ניתן אף להגדיר לו רשימות באופן עצמאי) ורשימות שחורות, ומשווה שאילתות DNS נגדם. אם נמצא התאמה באחת מהרשימות, Pi-hole יסרב לפתור את התחום המבוקש<ref></ref>.

מכיוון ש-Pi-hole חוסם דומיינים ברמת הרשת, הוא ממילא מסוגל לחסום פרסומות, כגון פרסומות באנרים בדף אינטרנט, אך הוא יכול גם לחסום פרסומות במיקומים לא שגרתיים, כמו ב-Android, iOS וטלוויזיות חכמות<ref></ref>.

האופי של Pi-hole מאפשר לו לחסום גם דומיינים של אתרים באופן כללי על ידי רישום שחור ידני של שם הדומיין. כמו כן, ניתן להוסיף רישום ידני לדומיינים באופן ידני אם ייפגע תפקוד האתר בגלל דומיינים שנחסמו. Pi-hole יכול גם לתפקד ככלי לניטור רשת שיכול לסייע בפתרון בקשות DNS ותקלות רשת וכן ניתן להשתמש בו גם על מנת לעודד את השימוש ב-DNS over HTTPS (חיבור ב-HTTPS מול שרת הDNS) עבור מכשירים המשתמשים בו כשרת DNS<ref></ref>.

== ראו גם ==
* פרסום באינטרנט

== קישורים חיצוניים ==

* 

* עמוד [https://github.com/pi-hole/pi-hole פרויקט Pi-hole], באתר GitHub

== הערות שוליים ==

קטגוריה:תוכנות שהושקו ב-2015
קטגוריה:תוכנה חופשית
קטגוריה:לינוקס
KNR

המטה לשעבר של KNR ב[[נוק]]
תחנת KNR לשעבר ב[[אילוליסאט]]
KNR (ראשי תיבות של Kalaallit Nunaata Radioa; באופן מילולי: "הרדיו של גרינלנד") הוא ארגון השידור הציבורי הלאומי של גרינלנד.

KNR ממוקם בעיר הבירה של המדינה, נוק, KNR הוא תאגיד עצמאי בבעלות המדינה שבראשו עומד דירקטוריון של חמישה אנשים. פעילויותיו ממומנות ממספר מקורות, בעיקר מימון ממשלתי ישיר אך גם פרסום מוגבל בשידור.
בשנים 2012–2013 עברו כל האלמנטים של KNR לבניין חדש בנוק.

== טלוויזיה ==
KNR מציע שני ערוצים בפריסה ארצית, KNR1 ו-KNR2. הם זמינים באמצעות טלוויזיה יבשתית דיגיטלית (DVB-T), וטלוויזיה בכבלים דיגיטלית (DVB-C). שני הערוצים מוזרמים גם באופן מקוון דרך יוטיוב.

KNR1 הוא הערוץ העיקרי ורוב השידורים שלו הם בגרינלנדית. KNR2 עולה לאוויר רק כדי לשדר בשידור חי מאירועים ספציפיים.

בשנת 2006, KNR TV התקין מתקן הפקה ועריכה דיגיטלי שלם של SD-SDI עם התשתית הדרושה כדי לספק הפקה מקומית של תוכניות אירוח, חדשות ושידורים מרחוק.

לפני ינואר 2013, KNR1 הציג גם שידורים מרשתות הטלוויזיה הדניות DR ו-TV 2, אך כאשר כמה מערוצי DR הופקו בחינם לשידור בגרינלנד, KNR החליטה להתמקד בשידורים גרינלנדיים מקוריים.<ref></ref>

ב-21 ביוני 2020 הן KNR1 והן KNR2 עברו לרזולוציית HD 720p.<ref></ref>

== רדיו ==
תחנת הרדיו KNR משדרת בפריסה ארצית. היא זמינה ב-FM, AM ואון ליין. היא משודרת בעיקר בגרינלנדית אך חלק מהשידורים הם גם בדנית.

בנוק KNR מספק גם ממסר ישיר של הערוץ הראשון של הרדיו הלאומי הדני (DR P1) דרך FM.

== קישורים חיצוניים ==

* 

== הערות שוליים ==

קטגוריה:גרינלנד: טלוויזיה
קטגוריה:גרינלנד: רדיו
קטגוריה:שידור ציבורי
קטגוריה:נוק
קוברה יורקת זהובה

קוברה יורקת זהובה או קוברה יורקת סומטרית (שם מדעי: Naja sumatrana) הוא מין של קוברה יורקת ממשפחת הפתניים החיה ברחבי דרום-מזרח אסיה ביערות גשם טרופיים מתאילנד וסינגפור עד למלזיה, הפיליפינים ובכמה מאיי אינדונזיה, ביניהם בסומטרה.

==תיאור==
קוברה זו בעלת גודל ממוצע לקוברה והיא מגיעה לאורך 0.9 עד 1.2 מטר כשהפרטים הגדולים יכולים להגיע לאורך 1.5 מטר. צבע הקוברה משתנה לפי תפוצתה כשהזנים החיים בתאילנד נוטים להיות צהובים בעוד שאר הזנים בעלי גוונים שחורים עם רצועות זהובות לסירוגין. ראשה של הקוברה רחב ובעל חוטם מעוגל, נחיריים מוגבהות ועיניים בולטות. כמו מרבית הקוברות היא בעלת מפרש צוואר היכול להתנפח כדי להרתיע את יריביה, זאת בנוסף על יכולת יריקת הארס המפורסמת שלה. היא גם בעלת שיני ארס רגילות הנעות על ציר בקדמת לסתה.

הקוברה פעילה בשעות יום בגדות היערות עד לגובה 1,500 מטרים מעל פני הים ולרוב נמצאת על הקרקע בין עצים נופלים וסלעים. עם זאת היא מצויה גם בגנים ופארקים עירוניים, ואף בערים גדולות בקרבת האדם. היא אינה אגרסיבית מטבעה, אך בעת איום יכולה לירוק את ארסה לעבר עיני אויביה ולעוור אותם. הארס עצמו משמש להריגת טרפה הכולל מכרסמים, צפרדעים, לטאות ואף נחשים אחרים.

הקוברה עלולה להכיש בניביה ולהזריק ארס קטלני נוירוטוקסי ציטוטוקסי וקרדיוטוקסיסיטי, המהויים עד 40% מהארס, המשפיע על זרימת הדם ועל הרס רקמות התאים. מדד הLD50 של הקוברה הוא 0.50 מיקרוגרם/גרם. הקוברה יכולה להרוג אדם במהירות אם אינו מתחסן בזמן, אך ההכשות נדירות יחסית והיא תעדיף להימלט או לחלופין לירוק ארס מעוור אך לא קטלני במקום להכיש.

==קישורים חיצוניים==

==הערות שוליים==

קטגוריה:פתניים
קטגוריה:אינדונזיה: זוחלים
קטגוריה:הפיליפינים: זוחלים
קטגוריה:בעלי חיים שתוארו ב-1890
עוגיות חג המולד

עוגיות חג המולד
קערה של עוגיות חג המולד
עוגיות חג המולד הן עוגיות סוכר או טעמים אחרים על בסיס מסורות משפחתיות והעדפות אישיות, שנחתכות לצורות שונות הקשורות לחג המולד.

== היסטוריה ==
כבר ב היו עוגיות חג המולד פופולריות ברחבי אירופה, כאשר עוגיות הלבקוכן היו נפוצות בגרמניה ובשוודיה.

עוגיות חג המולד המודרניות היו פיתוח של עוגיות שיוצרו עוד באירופה של ימי הביניים. העוגיות הכילו קינמון, ג'ינג'ר, שקדים ופירות יבשים.

הדוגמאות המוקדמות ביותר לעוגיות חג המולד שנמכרו בארצות הברית הובאו על ידי ההולנדים שהגיעו לאזור כבר בתחילת המאה ה-17, בעקבות שינוי בחוקי הייבוא הפכו חותכני עוגיות לזמינים במרבית השווקים האמריקאים, ובשל הזמינות של כלי זה התחילו להופיע הרבה מתכונים חדשים בספרי בישול.

==קישורים חיצוניים==

* 
* 
* 

== הערות שוליים ==

קטגוריה:המטבח הקנדי
קטגוריה:המטבח האמריקאי
קטגוריה:מאכלי חג המולד
חג המולד
יאנקי באיטון

יאנקי באיטון (באנגלית: A Yank at Eton) הוא סרט קולנוע אמריקאי מסוגת דרמה קומית משנת 1942 בבימויו של נורמן טאורוג, עם מיקי רוני, פרדי ברת'ולומיו ופיטר לופורד בתפקידים הראשיים.

העלילה היא על תלמיד בקולג' אמריקאי שעובר ללמוד באיטון קולג' היוקרתי בבריטניה ומתקשה להסתגל לחוקים הנוקשים שם. למרות השם של הסרט, הוא צולם כולו בארצות הברית בגלל המצב במלחמת העולם השנייה.

==תקציר העלילה==
טימותי (טים) דניס (מיקי רוני) לומד בקולג' באוניברסיטת נוטרדאם היוקרתית בארצות הברית. הוא מצטיין במשחק הפוטבול ומאמנו חוזה לו עתיד מזהיר במשחק זה כמו לאביו המנוח.

אימו ויניפרד נמצאת בלונדון ומודיעה לו ולאחותו כי היא עומדת להתחתן עם רוג'ר קרלטון, אלמן עשיר, ומבקשת שטים ואחותו ג'יין יעברו לגור איתם. טים נפרד בצער מחבריו ונוסע עם אחותו וידידתו פלוסי (טינה ת'אייר), באונייה קווין מרי.

בבריטניה הם נפגשים עם האם והאב החורג שמודיע לטים כי יתחיל ללמוד באיטון קולג' יחד עם בנו פיטר (פרדי ברת'ולומיו).

טים לא מסתגל ללבוש ולנוהלים באיטון ומתנגש מדי פעם עם התלמידים ובראשם פרדי (פיטר לופורד). הוא לא מקבל את הזובור שעושים התלמידים הוותיקים לחדשים וכן גם לעונש המלקות. הוא לוקח תחת חסותו את התלמיד הצעיר והקטן "אינקי".

בעת נשף שנערך בבית ההורים הוא רוצה לעשות רושם על פלוסי ומשחרר ללא רשות את סוס המירוץ "לוחם". הסוס דוהר, שובר את רגלו ורוג'ר קרלטון נאלץ להרוג אותו ביריית אקדח.

רוג'ר לא נוזף בו אך טים נכנס לדיכאון בגלל זה, אורז את חפציו ורוצה לחזור לארצות הברית. רוג'ר תופס אותו ברגע האחרון ובשיחה ארוכה משכנע אותו להישאר.

טים חוזר לאיטון וחל מהפך בהתנהגותו. הוא הופך לתלמיד שקדן וחרוץ ומצטיין במשחק רוגבי שהחליף את הפוטבול.

פרדי מחזר אחרי פלוסי וכדי להרשים אותה הוא גונב את הרכב של המחנך (אדמונד גוון) ונוסע עם פלוסי לבר כדי להשתכר. פיטר מבחין בו וגם טים שמוצא מטפחת של פיטר וחושב שהוא הגנב. המחנך מבחין בטים.

פיטר משתכר ב-Willow Club ופלוסי חוזרת לבדה במונית. פרדי השיכור נוהג בפזיזות והרכב מתהפך. המחנך משוכנע שטים הוא הגנב והוא לא מכחיש כי הוא חושב שפיטר הוא האשם. אחותו ג'יין וילדים נוספים מגיעים לרכב ההפוך ומוצאים שם תפריט של ה- Willow Club. הם מזעיקים את טים וילדים נוספים שמגיעים לבר ומבקשים מהעובדים שיגיעו לזהות את מי שביקר שם. העובדים מסרבים והילדים מתנפלים עליהם ומכריחים אותם בכוח לנסוע איתם לאיטון. הם מזהים את פרדי שמגורש מאיטון וטים זוכה במקום ראשון בריצת משוכות.

כעת טים מרוצה, נבחר להיות בראש התלמידים בעוד שפיטר עומד לעבור לאוניברסיטת נוטרדאם בארצות הברית.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מיקי רוני
|טימותי "טים" דניס
|תלמיד
|-
|פרדי ברת'ולומיו
|פיטר קרלטון
|תלמיד
|-
|פיטר לופורד
|רוני קנוויל
|תלמיד
|-
|אדמונד גוון
|מר ג'סטין
|מחנך
|-
|איאן הנטר
|רוג'ר קרלטון
|אבא של פיטר
|-
|מרתה לינדן
|ויניפרד דניס
|אמא של טים
|-
|ג'ואניטה קוויגלי
|ג'יין דניס
|אחותו של טים
|-
|ריימונד סברן
|אינקי
|תלמיד קטן
|-
|טינה ת'אייר
|פלוסי
|ידידה של טים
|}

==קישורים חיצוניים==

* [https://www.youtube.com/watch?v=UIf3uL1BSGw קדימון ליאנקי באיטון], באתר יוטיוב
* [https://www.tcm.com/tcmdb/title/1853/a-yank-at-eton#overview יאנקי באיטון], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1942
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי מטרו גולדווין מאייר
קטגוריה:סרטי דרמה אמריקאיים
קטגוריה:סרטי קומדיה אמריקאיים
מרתה לינדן

מרתה לינדן (באנגלית: Marta Linden; נולדה מרתה לפלר, באנגלית: Marta Leffler;<ref></ref> 24 באוקטובר 1903 – 13 בדצמבר 1990)<ref name="ibdb"></ref> הייתה שחקנית קולנוע אמריקאית.

==ביוגרפיה==
לינדן נולדה בניו יורק,<ref name="pi29"></ref> בת להורים שוודים. בשנות ה-20 של המאה ה-20 היא התחתנה עם איש העסקים אלברט שמיד, שהפסיד את הונו בתקופת השפל הגדול.<ref name="pi27"></ref>

לאחר שבעלה איבד את הונו, לינדן מצאה עבודה בקיוסק. בסופו של דבר היא החליטה שההזדמנות מחכה בהוליווד, אז המשפחה עברה לשם. תפקידיה בתיאטרון הקהילתי בפסדינה הובילו לתפקידים ראשיים בהמשך. חשיפה זו, הובילה להתעניינות מצד בכירי הקולנוע באותה עת.<ref name="bt"></ref>

==קריירה==
תפקידיה של לינדן בברודוויי כוללים את "סיפור הסטארקרוס" (1954), "הפרא הסקרן" (1950), "בכי הטווס" (1950), "הגברים שאנו מתחתנים איתם" (1948) "והצחוק הנוכחי" (1946).

בשנת 1942 הוחתמה לינדן על חוזה ארוך טווח עם אולפני מטרו גולדווין מאייר.<ref></ref> הסרטים בהם הופיעה כללו את "המקצוע הצעיר ביותר" (1943),<ref></ref> "יאנקי באיטון" (1942), "מייסי הולכת לרינו" (1944), ו-"Stand By for Action" (1942).<ref name="nyt"></ref>

בשנת 1954 הופיעה לינדן באופרת הסבון "אישה עם עבר" ברשת CBS<ref></ref>

ב-13 בדצמבר 1990 נפטרה לינדן מדלקת ריאות בבית החולים לנוקס היל בגיל 87.

==קישורים חיצוניים==

== הערות שוליים ==

קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1903
קטגוריה:אמריקאים שנולדו ב-1903
קטגוריה:אמריקאיות שנפטרו ב-1990
קטגוריה:אמריקאים שנפטרו ב-1990
טים רוזון

טימותי ג'יימס רוזון (באנגלית: Timothy James Rozon; נולד ב-4 ביוני 1976) הוא שחקן קולנוע וטלוויזיה קנדי. רוזון ידוע בתפקידיו בסדרות הטלוויזיה "פתאום כוכבת", בסדרת הקומדיה "שיט'ס קריק", וכ"דוק הולידיי" בסדרת הדרמה העל טבעית "ויינונה ארפ".

== קריירה ==
תפקידו הראשון של טים רוזון היה לצד מירה סורבינו בסרט הטלוויזיה משנת 2000 "גטסבי הגדול". הפריצה הגדולה שלו הגיעה בשנת 2004 כשהוא קיבל את התפקיד של טום "טומי Q" קווינסי בסדרת הנעורים "פתאום כוכבת", תפקיד שגילם במשך ארבע עונות.

בין השנים 2017-2015 שיחק בסדרה שיט'ס קריק.

בשנת 2018 הוא וצוות השחקנים של וינונה ארפ קיבלו את פרס בחירת הקהל לתוכנית המדע בדיוני הטובה ביותר.<ref></ref>

=== חיים אישיים ===
טים רוזון מתגורר במונטריאול, שם הוא הבעלים של מסעדת "גארדה מאנג'ר" יחד עם השף הסלבריטאי הקנדי צ'אק יוז.<ref></ref> הוא התחתן בספטמבר 2015<ref></ref> ויש לו ילד אחד.<ref></ref>

== פילמוגרפיה ==
רוזון עם [[אלכס ג'ונסון.]]
טים רוזון.
{| class="wikitable"
|+ תפקידי קולנוע
! שנה
! סרט צילום
! תפקיד
! הערות
|-
| 2004
| Pure
| סם
|
|-
| rowspan="2" | 2006
| Dou
| לואיס
|
|-
| סוף הדרך
| ג'ון
|
|-
| 2007
| 2 זרים וכדורגל
|דיוק
|
|-
| rowspan="2" | 2008
| Production Office
| דאבל
|
|-
| אש וזעם
| קלוד
| סרט קצר
|-
| rowspan="2" | 2009
| יום ארוך חלף
| כריסטיאן לוק
|
|-
| Screamers: The Hunting
| מאדן
|
|-
| rowspan="2" | 2010
| טריטוריות
| גבריאל
|
|-
| סנט רוז
| ניל
|
|-
| 2013
| The Legend of Sarila
| פוטוליק
| תפקיד קול
|-
|2020
|Beginner's Luck
|טרי
|
|-
|2022
|Dakota
|סי.ג'יי מלקולם
|
|}
{| class="wikitable"
|+ תפקידי טלוויזיה
! שנה
! סרט צילום
! תפקיד
! הערות
|-
| 2000
| גטסבי הגדול
| דנדי מן
| סרט טלוויזיה
|-
| 2003
| See Jane Date
| מלצר
| סרט טלוויזיה
|-
| rowspan="2" | 2004
| Crime of Fasion
| מרקוס
| סרט טלוויזיה
|-
| אני עושה (אבל אני לא)
| ריק קורינה
| סרט טלוויזיה
|-
| 2004–2008
| פתאום כוכבת
| טומי קווינסי
| תפקיד ראשי; 52 פרקים
|-
| 2008
| היו מלכים
| טום
| מיני סדרה
|-
| 2009
| Wild Roses
| בריגס
| תפקיד חוזר; 5 פרקים
|-
|2011
| להתיידד ולבגוד
| אלכס קיין
| סרט טלוויזיה
|-
| rowspan="2" | 2013
| נערה אבודה <small>(אנ')</small>
| מאסימו 
| 5 פרקים
|-
| נקמת אחות
| מייקל מילר
| סרט טלוויזיה
|-
| rowspan="2" | 2014
| כמעט אנושיים
| אנדרו
| תפקיד חוזר; 5 פרקים
|-
| 19-2
| ריצ'רד
| 2 פרקים: "חורף" ו"מדליות"
|-
| rowspan="2" | 2015
| Vox
| מאט
| סרט טלוויזיה
|-
| חשיפה
| הילי ג'יימס
| סרט טלוויזיה
|-
| 2015–2017
| שיט'ס קריק
| מאט שיט
| תפקיד ראשי; 23 פרקים
|-
| 2016 – הווה
| ויינונה ארפ
| דוק הולידיי
| תפקיד ראשי
|-
| 2016
| אש צולבת
| גריידון
| סרט טלוויזיה
|-
| 2018
| מורשת לייק פלאסיד
| סם
| סרט טלוויזיה של Syfy
|-
| 2019
| עיירת חג המולד
| טראוויס
| סרט הולמרק
|-
| 2020
|Vagrant Queen
| אייזיק סטרלינג
| תפקיד ראשי, 10 פרקים 
|-
|2021
|SurrealEstate
| לוק רומן
| תפקיד ראשי, 10 פרקים
|}

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מסעדנים קנדים
קטגוריה:דוגמנים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-1976
רוד פאראדו

רוד פאראדו (בצרפתית: Rod Paradot; נולד ב-4 באפריל 1996) הוא שחקן קולנוע צרפתי. הוא זכה בפרס סזאר לשחקן המבטיח ביותר בשנת 2016 על תפקידו בסרט "עומד זקוף" לצד קתרין דנב.<ref></ref><ref>http://www.indiewire.com/2015/05/cannes-review-the-first-great-discovery-of-2015-is-rod-paradot-in-emmanuelle-bercots-standing-tall-62095/</ref>

==ביוגרפיה==
פאראדו נולד בסן דני בחבל איל-דה-פראנס, צרפת.

== פילמוגרפיה ==
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2015
| עומד זקוף
| מלוני פרנדו
| פסטיבל הסרטים בקאבורג - Rendez-vous של פרמייר פרמיירפרס סזאר לשחקן המבטיח ביותרפרס לומייר לשחקן המבטיח ביותר
|-
| rowspan="2" | 2017
| לונה
|
|
|-
| קפטן מארלו
| גבריאל
| סדרת טלוויזיה (פרק 1)
|-
| 2020
| Lost Bullet
| קוונטין
|
|-
|2021
|כבודו
|לוקאס אלטמן
|מיני-סדרה
|-
|2022
|אומאמי <small>(אנ')</small>
|נינו קרוין
|סרט קולנוע
|}

בשנת 2019 פאראדו וכיכב בקליפ "We Were Young" של פטיט ביסקוויט.<ref></ref>

==קישורים חיצוניים==

== הערות שוליים ==

קטגוריה:שחקני קולנוע וטלוויזיה צרפתים
קטגוריה:זוכי פרס סזאר
קטגוריה:צרפתים שנולדו ב-1996
רוח הרפאים (סדרת טלוויזיה)

רוח הרפאים (ברוסית: «Фантом») היא סדרת טלוויזיה רוסית, פנטזיה מיסטית בהפקת 1-2-3 Production, המהווה רימייק לסדרה האיטלקית "השער האדום" שהופקה על ידי Groupe Canal+, שהייתה שותפה להפצת הסדרה הרוסית.

הוא מת ונראה שהוא הפך לרוח רפאים ועכשיו הוא לא יכול לעשות כלום. אלא כשהוא רואה חיזיון של אשתו נרצחת הוא מבין שהוא חייב להציל את אהובתו, ולמצוא דרך לתקשר עם עולם החיים.

הסדרה בוימה על ידי איליה שחובצוב בכיכובם של דניס שבדוב ויבגניה בריק.

==עלילה==
השוטר המוסקבאי סטאס חבארוב, נהרג במהלך מבצע מיוחד למעצר סוחר סמים גדול. כשהוא מתעורר, סטאס מבין באימה שהוא מת והפך לרוח רפאים. יש לו בחירה – להיכנס לדלת הפתוחה שממנה זורם אור בהיר ורך, או להישאר כאן. עם זאת, כשראה סצנה מהעתיד הקרוב, בה אשתו ורה נהרגת על ידי אותו אלמוני ביום הולדתה, הוא מחליט להישאר ולהגן על אשתו האהובה. אבל לא ורה וגם חבריו לא רואים את סטאס, ואין לו מושג איך לתת להם סימן שהוא נמצא כאן, סמוך – עד שהוא פוגש את הסטודנטית קטיה, שיכולה לראות ולשמוע את השוטר. בעזרתה, סטאס חייב לרדת לעומק האמת, לגלות מי הרג אותו ולעצור את הרוצח לפני שהוא מגיע לוורה.
==פרקי הסדרה==
{| class="wikitable" style="text-align:center"
|-
! רשת !! פרקים!! שנת שידור
|-
| עונה ראשונה
| 12
| 2017
|}

==שחקנים ודמויות==
* דניס שבדוב – סטס
* יבגניה בריק – ורה
* אנגלינה זגרבינה
* סרגיי בליאייב
* יבגני חריטונוב
* פאבל וורוז'צב
* נדז'דה בוריסובה

==הפקה==
צילומי הסדרה נערכו במוסקבה בסתיו ובקיץ 2019 ונמשכו 56 ימי צילום שכללו צילומי פעלולים, פיצוצי מכוניות ושחייה במזג אוויר סתווי על נהר מוסקבה.

סצנת המפתח של הפרק הראשון – הרצח וגילוי גופתו של סטאס – צולמה בלילה על גג בית מרפא סובייטי לא-גמור בצפון מוסקבה. כדי להבטיח את פעולתם ללא הפסקה של מתקני מי הגשמים על גג הבניין בן שלוש הקומות, היו מעורבים עשר מכונות שטיפה עם מיכל 15 טון, שלוש מהן היו מסודרות בשרשרת והשאר הביאו מים כשלא הייתה דרך אחרת להתקרב לבניין. העבודה על הסצנה ארכה שלוש שעות, במהלכן דניס שבדוב ושחקנים אחרים היו תחת זרם מתמשך של מים קרים, כנדרש מהתסריט.

==קישורים חיצוניים==
* [https://premier.one/show/14032/season/1/video/1408001bbe6d71023566ca15ef13ba7a רוח הרפאים] באתר Premier
* 

==הערות שוליים==

קטגוריה:סדרות דרמה רוסיות
קטגוריה:סדרות מתח רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות פנטזיה
קטגוריה:סדרות משטרה ופשע
אליקים בן ארי (חברה)

מסוף מטענים של חברת בן ארי צמוד ל[[תחנת הרכבת ראש העין דרום]]
קרון לפיזור רבד של חברת AZVI ששייך לחברה SPIS, חברה בת של בן ארי, בעבודות הקמת של המסילה המזרחית
רכבת עבודה של חברה SPIS (חברה בת של בן ארי) בעבודות קשת מודיעין
חברת אליקים בן-ארי בע"מ היא חברה העוסקת בייצור ואספקת חומרי חציבה, ביצוע פרויקטים הנדסיים (סלילת כבישים, מסילות רכבת, הקמת גשרים וכו'), תשתיות תחבורה, הובלה כבדה ואיכות הסביבה (הפעלת תחנות מעבר לפסולת ביתית). החברת נמצאת בבעלות של קרן פימי (50%), משפחת בן ארי (25%) וחברת תומר קוקו השקעות (25%).

== אודות החברה ==
החברת נוסדה בשנת 1970 על ידי אליקים בן ארי, בעלה של גיבורת מלחמת העצמאות מירה בן-ארי, ודניאל בן ארי בנם.

לחברה חוזה בלעדי עם רכבת ישראל לביצוע הנחת מסילות רכבת וכן ביצוע כל הריתוכים החשמליים והתרמיים של המסילות בכל שטחי ישראל. הפרויקטים הרכבתים מבוצעים על ידי חברת בת SPIS, בעבר, בחלק מהפרויקטים הרכבתים לחברה הייתה שותפות עם החברה הספרדית AZVI.

בבעלות החברה ארבע מחצבות: מחצבת חוצה יהודה ליד אדורה, מחצבת הר שחר ליד משאבי שדה, מחצבת חול במישור רותם ומחצבת בזלת ברומניה (Ben-Ari Negev Industrial Srl). החברה מחזיקה נמל פרטי בדנובה להעמסת חומרי המחצבה.

בתחום איכות הסביבה מפעילה החברה תחנת מעבר ראשית של פסולת ביתית של ערי גוש דן ותחנות מעבר ומחזור פסולת יבשה בחיריה. הפסולת מועברת באמצעות משאיות ורכבות לאתרי ההטמנה דודאים שבנגב.

בספטמבר 2020 רכשה קרן פימי 50% מחברת אליקים בן-ארי.

== מבנה קבוצת בן-ארי ==
* אורן בן ארי אספלט בע"מ - ייצור, פיזור ושיווק של מוצרי אספלט
* בן ארי תל רם פרויקטים בע"מ - בניית גשרים, שיקום גשרים קיימים ועבודות בטון מורכבות. שותפות עם חברת "נאות תל רם"
* שא עפר בע"מ - בבעלות החברה עשרות משאיות להובלת חומרי מחצבה וחומרים מסוכנים
* בן ארי נגב בע"מ - החברה רשומה ברומניה ומפעילה מחצבת בזלת על נהר הדנובה
* SPIS הקמת מסילות ברזל בע"מ - ביצוע פרויקטים של הנחת מסילות ברזל עבור רכבת ישראל

==פרויקטים נבחרים==

* מחלף אשדוד צפון
* מבנה עליון כולל הנחת מסילות רכבת בקטעי C ו-D בפרויקט של המסילה המזרחית
* מסילת ראשון לציון – מודיעין
* קשת מודיעין

== קישורים חיצוניים ==
* 
* 
* 

==הערות שוליים==

קטגוריה:חברות נדל"ן ובנייה ישראליות
קטגוריה:אשדוד: חברות
קטגוריה:ישראל: חברות פרטיות
קטגוריה:חברות משפחתיות לשעבר
קטגוריה:ישראל: חברות שהוקמו ב-1970
דיימלר 22

דיימלר 22 (באנגלית: Daimler 22, Daimler Twenty-Two), היא מכונית סלון אשר יוצרה במספר תצורות, מתוצרת יצרנית הרכב The Daimler Company Limited (הייתה קרויה: The Daimler Motor Company Limited) אשר יוצרה בין השנים 1902–1903 בבריטניה.

דגם של "דיימלר 22", שנת המודל 1902 הייתה מכונית השרד של המלך אדוארד השביעי, מלך הממלכה המאוחדת (ראו תמונה).

=="דיימלר 22"==
* מכונית היוקרה החדשה "דיימלר 22" הוצגה לראשונה על ידי דיימלר באפריל 1902 בתערוכה של מועדון הרכב המלכותי ("Royal Automobile Club" ) באולם החקלאות המלכותי בלונדון ("Royal Agricultural Hall" ).
* הייתה ל"דיימלר 22" מהירות משופרת הרבה יותר ועוצמת טיפוס על גבעה. כל הגלגלים היו באותו הגודל. ההגה המחודש עזר להקל עליהם לנהוג. מסגרת השלדה שהונמכה הגדילה את יציבות המכוניות והפכה את הכניסה לקלה יותר. מסגרת השלדה הנוקשה יותר שיפרה את יישור מערכת ההולכה.
* בסיס הגלגלים שונה לפי הזמנה מיוחדת, כולל מארז.
* הצתה: הצתה חשמלית מותקנת יחד עם מערכת צינורות משלימה.

===מנוע===
* מנוע בנזין, מנוע קדמי אנכי
* מנוע שסתומי הצד 4.4 ליטרים הוא זוג בלוקים תאומים צילינדרים מברזל המותקנים בארכובה אלומיניום המוטלת בחלקים העליונים והתחתונים. המנוע משתמש בשימון מתיז. קירות הארכובה יצוקים ומובילים למסבים הראשיים ואז נזרקים בכוח צנטריפוגלי למסבי הקצה הגדולים של מוטות החיבור. דף מתכת דק עם חור למוט החיבור סוגר את תחתית הגליל כך שהבוכנה לא מוצפת בשמן. שסתומי הכניסה ושסתומי הפליטה מסודרים זה מול זה. שסתומי הכניסה מוחזקים במקומם על ידי צינור האינדוקציה מהקרבורטור הסוגר שסתום מצערת. מעברים נפרדים מובילים משסתומי הפליטה אל סעפת הפליטה.
* סוג הנעה: הנעה אחורית.

==המכונית המלכותית==
גוף המכונית מסוג "דיימלר 22", שנת המודל 1902 של המלך אדוארד השביעי, מלך הממלכה המאוחדת היה מסודר כדי לשאת שני נוסעים מלפנים (נהג + נוסע) ושישה אנשים מאחור (במארז סגור). לשני המושבים האחוריים גב מעוגל. לוחות זכוכית מעוקלים מגיעים עד לחופה ומספקים הגנה מפני אבק. לוח זכוכית מעל הדלת נותן גישה לחלק האחורי של הרכב. וילונות צד מסופקים. המכונית מרופדת בעור מרוקאי כחול ("Morocco leather" ) והמרכב צבוע בכרמין מרופד באדום.

בדגם הורכב מנוע 4 צילינדרים, 4,503 סמ"ק המפיק 22 כ"ס.

==גלריה==
<gallery mode="packed" heights="120">
קובץ:Daimler 22 horsepower Crystal Palace Automobile Exhibition January 1903.jpg | "דיימלר 22", שנת 1903
קובץ:Daimler TB22-9andahalf 1909 or 1921 3568cc.jpg | "דיימלר 22"
קובץ:1903 Daimler 22 wagonette c1910 (2675794038) (cropped).jpg | "דיימלר 22", שנת 1903
קובץ:Beaulieu National Motor Museum 18-09-2012 (8542109406).jpg | "דיימלר 22"
קובץ:1903 Daimler with Tonneau Body.jpg | "דיימלר 22", שנת 1903
קובץ:Daimler 22 1902 side elevation 19020726-360.jpg | שרטוט דגם "דיימלר 22", שנת 1902
</gallery>

<gallery mode="packed" heights="220">
קובץ:Kings 22HP Daimler Car.jpg | "דיימלר 22" - מכונית השרד של אדוארד השביעי, מלך הממלכה המאוחדת
קובץ:H M King Edward the Seventh's 1902 car 19020628.jpg| "דיימלר 22", שנת 1902 - מכונית השרד של אדוארד השביעי, מלך הממלכה המאוחדת
</gallery>

==ראו גם==
* דיימלר 250
* דיימלר SP250
* דיימלר פריליין

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות שרד
קטגוריה:דגמי מכוניות שהושקו ב-1902
קטגוריה:מכוניות בריטיות
קייטי אדית גלידון

קייטי אדית גלידון (באנגלית: Katie Edith Gliddon; 6 במאי 1883 – 1 בספטמבר 1967) הייתה אמנית צבעי מים ולוחמת לזכויות נשים בריטית. היא הייתה חברה באיגוד הנשים החברתי והפוליטי עבורו היא נלחמה ונכלאה בכלא הולוואי בשנת 1912. התמחתה בציור פרחים, בשנותיה האחרונות הייתה מורה לציור ורישום.

== ביוגרפיה ==
גלידון נולדה בטוויקנהאם שבמידלסקס בשנת 1883, בתם של מרגרט מרתה לבית ללין (1860–1941) ואורליוס ג'יימס לואי גלידון (1857–1929), איש הכנסייה הרפורמית המאוחדת (1882–1884) והומאופת.<ref></ref> מפקד האוכלוסין בשנת 1911 מונה אותו כסוחר כללי ומשווק השקעות ואת קייטי אדית כאמנית, לאחר שלמדה בבית הספר לאמנות של סלייד בין השנים 1900–1904 אצל פרידריק בראון והנרי טונקס.<ref></ref> אחותה הצעירה גלדיס אוולין גלידון (1886–1969) נרשמה גם כאמנית.<ref></ref> אחיה הצעיר סגן מוריס גלידון (1892–1917) נהרג בפעולה במהלך מלחמת העולם הראשונה.<ref></ref>

== פעילות ==
גלידון הצטרפה לסניף קרוידון של האיגוד החברתי והפוליטי לנשים (WSPU) בשנת 1910 בערך באותה תקופה בה אחיה קוטברט פול גלידון פעל כמארגן האיגוד הפוליטי לגברים למען זכויות נשים. הוא ערך את הקמפיין בשם 'צ'ארלס גריי' כדי לא להביא למבוכה את הוריו ואילו קייטי אדית נכנסה בשם בדוי 'קתרין סוזן גריי' מאותה סיבה. ב־1911 פרסמה מאמרים בנושא זכות בחירה לנשים בכמה עיתונים. חברת "דייוויס ולנגדייל" שבניו יורק הציגה ציור דיו ומכחול שכותרתו "גלידון" מאת האמן וולטר סיקרט משנת 1912, אשר כמעט בוודאות מתעד את קייטי גלידון שכן היא הכירה את אחותו של סיקרט הלנה סוונוויק, שהייתה גם היא פעילה למען זכות הבחירה לנשים.<ref></ref> בנוסף, גם גלידון וגם סיקרט היו חברים במועדון האמנות האנגלי החדש.

במרץ 1912 היא ניפצה את חלון סניף הדואר ברחוב ווימפול ונעצרה ונידונה לחודשיים מאסר בעבודות פרך בכלא הולוואי אותם עשתה במהלך חודשי מרץ ואפריל 1912.<ref></ref> כשהיא מצפה להיכלא על מעשיה תפרה גלידון עפרונות בצווארון המעיל שלה והשתמשה בהם כדי לכתוב ולהמחיש יומן כלא סודי בשולי עותק של ספר קריאה. גזר הדין של עבודת פרך של גלידון היה לבצע תפירה והיא כתבה ביומן הכלא שלה שהיא תפרה בכוונה בצורה גרועה.
קייטי גילדון, תא בית הסוהר שלה, 1912

== שנים מאוחרות יותר ==
לאחר מלחמת העולם הראשונה גלידון הפכה לאמנית מצליחה בצבעי מים המתמחה בציור פרחים,<ref></ref> והציגה באקדמיה המלכותית לאמנויות, במועדון האמנות האנגלי החדש, באגודת האמניות ובחברה המלכותית לציירים בצבעי מים בין גלריות אחרות. בשנת 1927 היא איירה שירה צרפתית לילדים מאת ארצ'יבלד ווטסון ביין.<ref>Archibald Watson Bain, (1927) French Poetry for Children, illustrated by Katie Gliddon (London: Macmillan)</ref> בשנת 1939 היא התגוררה בווקינג שבסורי שם עבדה כמורה לציור.

לאחר קריירה כמורה לאמנות פרשה למערב סאסקס ונפטרה בוורטינג בשנת 1967 בגיל 84.

ידידה וקרובת משפחה הייתה הלור מרגרט ספנטון. היא מעולם לא התחתנה. ניירותיה, רישומיה ויומן הכלא המקורי שלה נמצאים בספריית הנשים, לאחר שנתרמו על ידי אחייניה.

בשנת 2019 ערך מוזיאון קרוידון תערוכה להנצחת חייה וקשריה לעיירה.

==קישורים חיצוניים==

== הערות שוליים ==

קטגוריה:ציירות בריטיות
קטגוריה:מקבלות סיכת הולווי
קטגוריה:סופרג'יסטיות בריטיות
קטגוריה:פעילות איגוד הנשים החברתי והפוליטי
קטגוריה:בריטיות שנולדו ב-1883
קטגוריה:נפטרות ב-1967
גנון וולף

גנון וולף (שם מדעי: cercopithecus wolfi) הוא מין של פרימט מהסוג גנון שנפוץ במרכז אפריקה. הוא נקרא כך על שמו של מוצא הפריט הראשון של המין ב־1891, ד"ר לודוויג וולף (Ludwig Wolf).

== מאפיינים ==
גנון בוגר מגיע לאורך של 45–55 סנטימטרים אצל הזכרים עם זנב באורך של 85–90 סנטימטרים. נקבה מגיעה לאורך 33–40 סנטימטרים וזנב באורך 75–80 סנטימטרים. משקלו של זכר 4.5 קילוגרם ומשקלה של נקבה 2.5 קילוגרם. הגנון הוא אחד הקופים הצבעוניים ביותר. החלק העליון של הגוף חום-אפרפר, הבטן צהבהבה או לבנה, הגפיים הקדמיות שחורות והגפיים האחוריות חום-כתום (בגוון הדומה לחלודה), פס שחור עובר בראשו מאוזניו לעיניו. במין זה הנקבה והזכר בעלי גוונים זהים. הגנון חי ביערות הגשם של אגן הקונגו בקבוצות של 10–12 פרטים המונות זכר יחיד, כמה נקבות וגוריהן שחלק מהגורים אינם של הזכר השליט. הגנון ניזון בעיקר מעלים, פירות, חרקים וחסרי חוליות אחרים. הנקבה מגיעה לבגרות מינית בגיל שנתיים עד שלוש שנים ואילו הזכר מגיע לבגרות בגיל שש עד שבע שנים. עונת הרבייה היא בין מאי לאוקטובר. ההיריון נמשך חמישה חודשים שבסופם הנקבה ממליטה גור אחד ולפעמים שניים השוקלים 300 גרם. תוחלת החיים שלהם היא עשרים שנה בטבע ועד שלושים שנה בשבי. הטורפים העיקריים שלו הם נמר ועיט כתר.

מצב השימור של הגנון הוא קרוב לסיכון עקב בירוא יערות וציד.

== קישורים חיצוניים ==

== הערות שוליים ==

קטגוריה:טקסונים שתוארו בידי אדולף ברנהארד מאייר
קטגוריה:גנונים
קטגוריה:הרפובליקה הדמוקרטית של קונגו: יונקים
קטגוריה:בעלי חיים שתוארו ב-1891
קטגוריה:יונקים ביערות הגשם האפריקאים
ג'וש באומן

ג'ושוע טוביאס באומן (באנגלית: Joshua Tobias Bowman; נולד ב־4 במרץ 1988) הוא שחקן קולנוע וטלוויזיה בריטי ממוצא יהודי, הידוע בעיקר בזכות תפקידו כדניאל גרייסון בסדרת הטלוויזיה "נקמה" של רשת ABC.

== ביוגרפיה ==
באומן נולד בוינדזור, ברקשייר, והתחנך בפנימיית ולינגטון קולג'. אחותו, סקרלט באומן, היא שחקנית. אביו יהודי והוא גדל כיהודי.<ref></ref> מוצאו האחר של באומן הוא אנגלי, אירי ואיטלקי רחוק.<ref></ref>

בגיל 18, באומן היה לזמן קצר שחקן רוגבי מקצועי ב-Saracens FC, לפני שסבל משתי פריקות כתפיים בשנתו הראשונה ואז התבקש לעזוב.<ref></ref>

== קריירה ==
את הופעת הבכורה שלו ערך בשנת 2007 בתפקיד דימיטרי בסדרת הטלוויזיה "Genie in the House". לאחר מכן שיחק במשך שנתיים בסדרת הטלוויזיה הבריטית "הולבי סיטי" והמשיך להופיע בסרטים בהם: "13Hrs", "Prowl", ,Exteriors" ו-"Love's Kitchen".

בשנת 2011 שיחק בסדרה "Make It or Break It" הוא גילם מתעמל בשם מקס ספנסר.<ref></ref> בשנת 2011 הוא נבחר לאחד מכוכבי המחר על ידי "Screen International" .<ref>[http://www.screendaily.com/news/uk-ireland/screen-unveils-2011-stars-of-tomorrow/5029362.article Screen unveils 2011 Stars of Tomorrow] "Screen Daily". 30 June 2011</ref>

באומן גילם את דניאל גרייסון, בסדרת הטלוויזיה "נקמה" וכיכב בסדרת "Time After Time", המתארת את הרפתקאותיו של הרברט ג'ורג' ולס הצעיר. הסדרה בוטלה בשנת 2017.<ref></ref>

באומן למד משחק במכון לי סטרסברג לתיאטרון ולקולנוע בניו יורק.

== חיים אישיים ==
החל מסוף 2011 באומן היה במערכת יחסים עם אמילי ואן קאמפ שכיכבה לצדו בסדרה "נקמה". בני הזוג התארסו ב-11 במאי 2017 ונישאו ב־15 בדצמבר 2018 בבהאמה.<ref></ref> באוגוסט 2021 נולד בתם הבכורה, איריס.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2010
|זאב הלילה
|דאג ווקר
|
|-
|Prowl
|פיטר
|
|-
| rowspan="2" |2011
|מהמטבח באהבה
|רוברטו אלסנדרו
|
|-
|Exteriors
|אדם
|
|-
|2012
|מרגלת מתבגרת
|ניקולס
|
|-
|2013
|השומרים האחרונים
|טיילור
|
|-
|2016
|Level Up
|מאט
|
|-
|2022
|שעה גורלית
|שוטר
|
|-
|2023
|Miranda's Victim
|צ'ארלס
|
|}

=== טלוויזיה ===
{| class="wikitable sortable"
|+
! שנה
! סדרה
! תפקיד
! class="unsortable" | הערות
|-
| 2007
| ג'יני בבית
| דימיטרי / רויאל האנק
| 2 פרקים
|-
| 2009
| Myths
| זאוס
|פרק: "Paris and the Godesses"
|-
| 2010-2009
| הולבי סיטי
| סקוט ג'יימס
| 9 פרקים
|-
| 2011
| Make it or Break it
| מקס
| 6 פרקים
|-
| 2015-2011
| נקמה
| דניאל גרייסון
| תפקיד ראשי (4 עונות); 77 פרקים
|-
| 2017
| פעם אחר פעם
| ג'ון סטיבנסון / ג'ק המרטש
| תפקיד ראשי; 12 פרקים
|-
| rowspan="2" | 2018
| דוקטור הו
| קרסקו
| פרק: "Rosa"
|-
| לור
| ג'ק פרסונס
| פרק: "Jack Parsons: The Devil and the Divine"
|-
| 2019
|Escaping the Madhouse: The Nellie Bly Story
| ד"ר יאשיהו
|סרט טלוויזיה של Lifetime
|-
| 2020
| הבחורה שלנו
| ד"ר קפטן אנטוניו
| 6 פרקים
|}

==קישורים חיצוניים==

== הערות שוליים ==

קטגוריה:אנגלים ממוצא איטלקי
קטגוריה:אנגלים ממוצא אירי
קטגוריה:שחקני קולנוע וטלוויזיה יהודים בריטים
קטגוריה:אנגלים שנולדו ב-1984
בלטונאקרטיה

בלטונאקרטיה (בהונגרית: Balatonakarattya) הוא כפר קטן במחוז וספרם שבמרכז הונגריה.
הכפר הוקם בשנת 2014 לאחר פיצול מהכפר בלטונקנשה (Balatonkenese). הכפר הוא אתר תיירותי ובו מרחצאות חמים וגישה נוחה לאגם בלטון. נכון לשנת 2021 מתגוררים בו 993 תושבים.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:יישובים שהוקמו ב-2014
א-רשיד, סולטאן מרוקו

א-רָשִׁיד בֶּן עָלִי אֶל-שָׁרִיף, סולטאן מרוקו (בערבית: الرَّشيدُ بْن عَلِيُّ الشَّرِيفِ; 1631 – 9 באפריל 1672), מוכר גם בשם מוּלַאָי א-רָשִׁיד, היה הראשון בשליטי מרוקו מהשושלת העלווית. הוא הוכרז כסולטאן מרוקו בתאפילאלת בשנת 1630 ועם הזמן כבש את כלל מרוקו מידי השושלת הסעדית. אחיו, אסמאעיל, מלך מרוקו, היה מבין החשובים בשליטי האומה.

== ביוגרפיה ==
בשנת 1664 ירש מולאי א-רשיד את מקומו של אחיו מוחמד אשר ניסה במשך 30 שנה לבסס את הנסיכות העלווית בתאפילאלת (צפון מזרח מרוקו). א-רשיד נעזר בשכירי חרב ערבים וברבריים כדי לחזק את שלטונו במזרח.

הוא הקים בירה זמנית בתאזה, שבהרי הריף, המשקיפים על המישור האטלנטי. בשנת 1666 צבא א-רשיד כבש את פאס, בירת השושלת הסעדית אשר שלטה במרוקו. א-ראשיד הכריז על עצמו כסולטאן ובכך הקים רשמית את השושלת העלווית.

מפאס המשיך לכבוש חבלי ארץ בצפון המדינה, בזז והחריב את ישובי השושלת הסעדית, וכבש את השליטה בחוף האוקיינוס האטלנטי של מרוקו מידי המעצמות האירופאיות שניסו להתיישב בו. בנקודה זאת, א-רשיד פנה לכיוון דרום מערב. בשנת 1669 הוא כבש את מרקש, את אזור סוס ואת הרי אטלס הדרומיים, באמצעות לחימה אכזרית נגד השבטים ונגד הסעדים, במטרה ליצור ממשל ריכוזי יציב.

א - רשיד נפטר בשנת 1672 בבירתו מרקש לאחר שנפל מסוסו, ולא הספיק לאחד את כל ממלכת מרוקו תחת שלטונו. במותו הוריש לאחיו אסמאעיל את סמכויות השלטון במדינה המאוחדת ומנע התפשטות אירופאית בחופי האוקיינוס האטלנטי.

== קישורים חיצוניים ==

* 
* [https://www.britishmuseum.org/collection/term/BIOG221941 א-רשיד, סולטאן מרוקו], באתר המוזיאון הבריטי

קטגוריה:מרוקו: היסטוריה
קטגוריה:מלכי מרוקו
קטגוריה:ילידי 1631
קטגוריה:נפטרים ב-1672
התשתית האירופאית למחקר השואה

התשתית האירופאית למחקר השואה (European Holocaust Research Infrastructure, בראשי תיבות: EHRI) היא פרויקט של האיחוד האירופי, שמטרתו דיגיטציה של ארכיונים במטרה לקדם את חקר השואה. הוא ממומן על ידי הנציבות האירופית באמצעות יוזמות תוכנית המסגרת האירופית למחקר ופיתוח - תוכנית המחקר השביעית ואופק 2020 (Horizon 2020).<ref></ref> התשתית הושקה בנובמבר 2010<ref></ref><ref></ref> ופורטל ריכוז מידע בהשקעה של 7 מיליון אירו הושק במרץ 2015 בתום פרויקט שנמשך 4 שנים.<ref></ref> ב-2016 נתן EHRI את חסותו לסדנה בנושא סרטים ארכיוניים מתקופת השואה כמקור היסטורי: מתודולוגיה ואתיקה בעידן הדיגיטלי, סדנה שהתקיימה ביד ושם בירושלים.<ref></ref>

EHRI כבר הייתה נושא של מספר פרסומים מדעיים בתחום מדעי הרוח הדיגיטליים ותחומים נלווים.<ref></ref><ref></ref><ref></ref><ref></ref>

פורטל ה-EHRI קיבל אזכור מכובד בתחרות הפרסים Prix Ars Electronica בשנת 2018.<ref></ref>

== קישורים חיצוניים ==
* 

== הערות שוליים ==

קטגוריה:השואה: מסמכים ותיעוד
קטגוריה:ארכיונים
קטגוריה:האיחוד האירופי: מדע וטכנולוגיה
הוועדה הבינלאומית לתביעות ביטוח מתקופת השואה

הוועדה הבינלאומית לתביעות ביטוח מתקופת השואה (International Commission on Holocaust Era Insurance Claims - ICHEIC) הוקמה על ידי האיגוד הלאומי של נציבי הביטוח באוגוסט 1998 במטרה לזהות, להסדיר ולשלם תביעות ביטוח בודדות מתקופת השואה ללא עלות לתובעים.

ICHEIC הוקמה בעקבות משא ומתן בין נציגי ארגונים בינלאומיים של יהודים וניצולים, מדינת ישראל, חברות ביטוח אירופיות ורגולטורי הביטוח בארצות הברית. תוצאת המשא ומתן הייתה מזכר ההבנות ("MOU") שנחתם ב-25 באוגוסט 1998 על ידי כמה חברות ביטוח אירופיות.

עקב הקמת ארגון זה נמנע הצורך בחקיקה בכמה מדינות בארצות הברית, חקיקה שנועדה לספק פיצוי לקורבנות השואה. עם זאת, ניו יורק, קליפורניה ופלורידה העבירו כל אחת חקיקה לפיה הניצולים זכאים לפיצוי לפני ארגונם. בניו יורק, סנטור גי וללה (Guy Velella), תמך בחקיקה מסוג זה ודיונים אצל מומחים לארכאולוגיה בביטוח (Risk International) התקיימו כדי להוכיח כי מהקורבנות נשללו זכויות לתביעות אלה.

הוועדה הבינלאומית לתביעות ביטוח מתקופת השואה הפסיקה לקבל טופסי תביעה / בקשות מניצולי שואה ב-31 במרץ 2004. על פי אתר ICHEIC, כל התביעות שהוגשו בזמן קיבלו החלטה סופית בתהליך ICHEIC עד דצמבר 2006.

הוועדה הבינלאומית לתביעות ביטוח מתקופת השואה תמכה בפרויקטים של הנצחת זכר השואה, למשל פרויקט שהתקיים ביד ושם ב-2016 ובמסגרתו נוצרו סרטוני וידאו לשימושם של תלמידים ומחנכים, סרטונים שהועלו ליוטיוב.

== ראו גם ==
* ועידת התביעות
* הסכם השילומים בין ישראל למערב גרמניה
* הקונגרס היהודי העולמי

== קישורים חיצוניים ==
* 
* [http://www.icheic.org/pdf/ICHEIC_MOU.PDF מזכר הבנות ("MOU")] 
* [http://www.jewishvirtuallibrary.org/jsource/Holocaust/crs5.html הספרייה הווירטואלית היהודית: תביעות ביטוח מתקופת השואה]

==הערות שוליים==

קטגוריה:תמיכה בניצולי השואה ושיקומם
קטגוריה:בעקבות השואה
קטגוריה:ביטוח
ריק וייקמן

ריצ'רד כריסטופר וייקמן (באנגלית: Richard Christopher Wakeman; נולד ב-18 במאי 1949) הוא קלידן, כותב שירים, מפיק מוזיקלי, מגיש טלוויזיה ורדיו, שחקן וסופר בריטי. הוא ידוע בעיקר בזכות פעילותו כקלידן בלהקת הרוק המתקדם יס בחמש תקופות שונות בין 1971 ל-2004, וכמו כן בשל אלבומי הסולו שהוציא בשנות ה-70. בזכות פעילותו והשפעתו הרבה כמוזיקאי, וייקמן נכנס להיכל התהילה של הרוק אנד רול כחלק מלהקת יס ב-2017.
== חייו ==
וייקמן נולד וגדל במערב לונדון ובתור נער התכוון להיות נגן קונצרטים, אבל פרש מלימודיו בקולג' המלכותי למוזיקה ב-1969 כדי להיהפך לנגן אולפן במשרה מלאה. עבודותיו המוקדמות כנגן אולפן כללו נגינה בין היתר עבור "Space Oddity" של דייוויד בואי, עימו עבד כמה פעמים בהמשך הקריירה שלו, והקלטות עם להקות ומוזיקאים כגון "Junior's Eyes", "טי רקס", אלטון ג'ון וקט סטיבנס. וייקמן דחה את הצעתו של בואי להצטרף ללהקת "העכבישים ממאדים" והצטרף ללהקת "הסטרובס" ב-1970, עימה הספיק להקליט שני אלבומים. שנה לאחר מכן הצטרף ללהקת "Yes" והשתתף בכמה מהאלבומים המפורסמים והנחשבים מסחרית ואמנותית שלהם, בשתי תקופות שנמשכו עד ל-1980 – במיוחד ראויים לציון "Close to the Edge" (1972) ו-"Fragile" (1971).

וייקמן התחיל את קריירת הסולו שלו ב-1973, ושלושת האלבומים המוצלחים ביותר שלו הם שלושת האלבומים הראשונים שלו, שכולם אלבומי קונספט: ששת נשותיו של המלך הנרי השמיני (1973); מסע אל בטן האדמה (1974) המבוסס על הספר באותו שם; המיתוס והאגדה של המלך ארתור ואבירי השולחן העגול (1975). וייקמן הקים להקה שלו בשם אנסמבל הרוק האנגלי ב-1974 שבמסגרתה הוא עדיין מופיע, ואף הקליט את פסקול הסרט הראשון שלו ליסטומניה (1975).

לאחר עזיבת להקת יס ב-1980, וייקמן התמקד בפרויקטי סולו בשנות השמונים שהצליחו ברמות שונות; אלבומו המצליח ביותר היה 1984, שיצא בשנת 1981, ובעקבותיו סינגל להיט הפופ הקטן שלו, "Glory Boys", מתוך האלבום Silent Nights (1985). הוא אירח יחד עם הקלידן טוני אשטון את תוכנית הטלוויזיה Gastank שרצה בשנים 1982–1983 בה הם ראיינו מוזיקאים בולטים של שנות ה-70, ובמקביל התחיל להקליט את הראשון מבין סדרה של אלבומים בעלי תמות נוצריות, ניו-אייג' וסביבתנות קאנטרי איירס (1986) והבשורה (1987). בין השנים 1988 - 1990 הוא היה חבר בלהקת אנדרסון ברופורד וייקמן האו שבשל סוגיות זכויות יוצרים לא יכלה לקרוא לעצמה Yes, אבל בפועל תפקדו תחת המותג עד 1992. וייקמן חזר פעמיים נוספות לנגן עם חבריו מיס בין השנים 1995–2004, במהלכם הוא השלים עוד כמה פרויקטים אישיים וסיבובי הופעות, כולל הקלטה מחודשת לאלבומו השני "חזרה למרכז כדור הארץ" (1999). בין השנים 2016–2020, ווקמן הצטרף לווריאציה נוספת של Yes בהשתתפות הסולן ג'ון אנדרסון וטרבור רבין. וייקמן ממשיך להקליט אלבומים ולהופיע קונצרטים ברחבי העולם בתפקידים שונים; אלבומו האחרון הוא כוכב הלכת האדום (2020).

וייקמן השתתף בתוכניות רדיו וטלוויזיה רבות, ושיחק בשלושה סרטים: הראשון הוא ליסטומניה של הבמאי קן ראסל, בו גילם את ת'ור אל הרעם. השני הוא סרט נוסף של קן ראסל מ-1984 בשם פשעי תשוקה, בו גילם צלם חתונות. השלישי הוא לבד מ-2002 בבימויו של פול קליידון, בו גילם פקיד לילה.

וייקמן כתב שלושה ספרים: ביוגרפיה ושני ממוארים.

==קישורים חיצוניים==

* 

* [http://www.yesworld.com/ להקת יס - האתר הרשמי]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נגנים בריטים
קטגוריה:יס (להקה)
קטגוריה:מפיקים מוזיקליים בריטים
קטגוריה:פזמונאים בריטים
קטגוריה:שחקנים בריטים
קטגוריה:סופרים בריטים
קטגוריה:מנחי טלוויזיה בריטים
קטגוריה:אמני A&M רקורדס
קטגוריה:בריטים שנולדו ב-1949
רקס ויסלר

רג'ינלד ג'ון "רקס" ויסלר (באנגלית: Reginald John "Rex" Whistler; 24 ביוני 1905 – 18 ביולי 1944) היה צייר, מעצב ומאייר בריטי, שנהרג במלחמת העולם השנייה.

== ביוגרפיה ==
רג'ינלד ג'ון ויסלר נולד בבריטניה ב־24 ביוני 1905 באלת'ם, קנט, בנם של האדריכל הנרי ויסלר והלן פרנסס מרי, בתם של הכומר צ'ארלס סלג וורד, הכומר של ווטון סנט לורנס, ודרך אמה היה צאצא של הצורף פול סטור. <ref></ref>

עבודתו המפורסמת ביותר בתחילת דרכו הייתה בבית הקפה בגלריית טייט, <ref></ref> שהושלמה בשנת 1927 כשהיה בן 22. הוא הוזמן להפיק כרזות ואיורים עבור Shell Petroleum ו- Radio Times. הוא גם יצר עיצובים למפעל כלי החרס וודגווד על פי רישומים שהכין מכפר בדבון, ומעיצוב תלבושות להצגת הבכורה של הבלט "הבתולות החכמות" של ויליאם וולטון, שהופק על ידי חברת סאדלר וולס בשנת 1940.<ref></ref>

האלגנטיות והשנינות של ויסלר הבטיחו את הצלחתו כאמן פורטרטים אופנתי. הוא צייר חברים רבים בחברה הלונדונית, ביניהם אדית סיטוול, ססיל ביטון וחברים אחרים של החבורה שאליה השתייך. ציורי הקיר שלו לדירת היוקרה של אדווינה מאונטבאטן בת 30 החדרים בברוק האוס, פארק ליין, לונדון, הותקנו מאוחר יותר על ידי חתנו של מונטבטנס, המאייר דייוויד היקס.

== מלחמת העולם השנייה ==
כשפרצה המלחמה, אף שהיה בן 35, ויסלר היה להוט להצטרף לצבא. הוא הוזמן למשמרות הוולשים כסגן ביוני 1940. הוא שירת באוגדה משוריינת. <ref></ref>

במהלך המלחמה הוא היה קצין הקבורה של הגדוד שלו, וחייליו חשדו במקצת ב -20 הצלבים שסימן על הטנק שלו. הוא החליט שרק משום שהיה במלחמה, אין פירושו שהוא לא יכול לצייר, ולכן הוא נשא גם דלי תלוי בצד הטנק למברשות הצבע שלו.

== מותו ==
מספרים כי ויסלר ניבא את מותו. ימים ספורים לפני שנהרג הוא העיר לחבר שהוא רוצה להיקבר במקום שנפל, לא בבית קברות צבאי. בלילה שלפני מותו ניגש אליו קצין עמית בשם פרנסיס פורטל והם שוחחו זמן מה. לפני שנפרדו, העיר פורטל: "אז כנראה נתראה מחר בערב." בעגמומיות השיב ויסלר: "אני מקווה שכן." הוא נהרג ב -18 ביולי 1944 לאחר שעזב את הטנק שלו כדי לעזור לחיילים אחרים ביחידתו. הוא נהרג מפצצת מרגמה. <ref></ref> הוא נקבר בבית העלמין הצבאי באנוויל-לה-קמפיין, שנמצא 10 ק"מ מזרחית לקאן.

לפי הדיווחים, העיתון "טיימס" קיבל יותר מכתבים על מותו של ויסלר מאשר על כל קרבן מלחמה אחר.

חריטת זכוכית של אחיו, לורנס ויסלר (פריזמת רקס) הוצבה בקפלת הבוקר בקתדרלת סאליסברי. לורנס כתב גם ביוגרפיה על אחיו. (1985).

== גלריה ==
<gallery mode="packed" heights="170">
File:Rex Whistler - An Ideal Husband 2.jpg | בעל אידיאלי
File:Rex Whistler - Love for Love 2.jpg | אהבה
File:Rex Whistler - New Zealand, Auckland.jpg | אוקלנד, ניו זילנד
File:Rex Whistler - Sketch of his interior Design 1936.jpg | עיצוב פנים
File:Rex Whistler - Pride and Prejudice 2.jpg | גאווה ודעה קדומה
File:Rex Whistler - Party Time 1943.jpg | צלחת - המסיבה
File:Rex Whistler - Hannah Ezra, Mrs David Gubbay.jpg | חנה עזרא
File:Rex Whistler - Landscape East Mersea, Essex 1940.jpg | נוף באסקס

</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:מאיירים בריטים
קטגוריה:אנשי צבא בריטים שנהרגו במלחמת העולם השנייה
קטגוריה:בריטים שנולדו ב-1905
קטגוריה:בריטים שנפטרו ב-1944